‘સ્પંદન’ ની યાત્રા આગળ વધારતા ડો. હિરેને જણાવ્યું કે, ‘‘આ બધા કાર્યક્રમથી કોલજમાં ‘સ્પંદન’ એટલું પ્રખ્યત થઈ ગયુ અને વિદ્યાર્થીઓ એટલો રસ લેવા લાગ્યા કે ‘સ્પંદન-૨૦૧૦’ ના સભ્ય બનવા માટે અમારે એક ઈન્ટરવ્યુ નું આયોજન કરવું પડેલું અને ૨૦૧૦માં ૮૭ સભ્યો સાથેની ‘સ્પંદન’ની સૌથી મોટી ટીમ બની...! અને હવે ‘સ્પંદન-૨૦૧૦’ પુસ્તક બનાવવાની સાથે અમે સામાજિક સેવાનું કાર્ય પણ શરું કર્યું અને ફરી એકવાર ૨૯ મે, ૨૦૧૦ ના રોજ readgujarati એ ‘સ્પંદન’ની કૃતિઓની નોંધ લીધી અને સાથે સાથે ૧૫મી જૂન, ૨૦૧૦ના રોજ ‘દિવ્ય ભાસ્કર’ની જામનગર આવૃત્તિએ પણ ‘સ્પંદન’ ની સરાહના કરી. પછી ‘સ્પંદન-૨૦૧૦’ પુસ્તક વિશે જણાવતા ડો. પાર્થે કહ્યું કે ‘સ્પંદન-૨૦૦૯’ ની સફળતા પછી ‘સ્પંદન-૨૦૧૦’ પુસ્તક માટે કુલ ૨૫૨ કૃતિઓ આવી. જેમાંથી શ્રેષ્ઠ ૯૦ કૃતિઓ પસંદ કરીને કુલ ૧૬૦ પેઈઝ અને ૮ કલર પેઈજનું પુસ્તક બનાવ્યું. જેની સાથે સ્પંદનના દરેક સભ્યની માહિતીવાળી ‘Spandan Slambook’ પણ બનાવી અને જેના Launching માટે 3, 4, અને 5 July, 2010 એમ ત્રણ દિવસના કાર્યક્રમ Ninad – The Resonance Continue નું આયોજન કર્યું. જેની સમગ્ર જવાબદારી અમે લીધી અને મુખ્ય મહેમાન તરીકે ડોક્ટર – લેખક એવા ડો. શરદ ઠાકરને આમંત્રિત કર્યા.’’